3. schôdza NR SR - 5.deň - B. popoludní
Dátum: 2023-11-22
Poslanec: Matovič, Igor (SLOVENSKO)
Druh vystúpenia: Vystúpenie v rozprave

83. Ďakujem veľmi pekne za slovo. Na úvod, aby som teda, však pani ministerka vie, o čom budem rozprávať, však trošku sa aj opakujem, ale naozaj hovorím to preto, ako povedal Jan Amos Komenský, opakovanie je matka múdrosti a najmä pri takýchto svinstvách vám to treba zopakovať, aby ste si premysleli pri plnom vedomí, či to svinstvo chcete spáchať. Ale na úvod chcem pani ministerku pochváliť a vyzdvihnúť, že má na rozdiel od zbabelca Erika Tomáša odvahu tu sedieť a čeliť aj prípadnej kritike, takže to vás chválim, ostatné už, bohužiaľ, nie je za čo. Takže skúsme si zosumarizovať, ako som povedal v duchu, opakovanie je matka múdrosti, o čom sa v tomto návrhu zákona hlavne jedná a pre koho to je výhoda a kto bude ten víťaz a kto bude porazený. No víťaz bude Jaroslav Haščák, majiteľ finančnej skupiny Penta, majiteľ poisťovne Dôvera, lebo ušetrí desiatky miliónov eur za to, že nebude musieť pacientom, najmä onkologickým pacientom, zaplatiť veľmi drahú liečbu na Slovensku včas, alebo niekde v zahraničí, lebo jednoducho pani ministerka navrhuje, aby sme s požehnaním Petra Pellegriniho a ostatných vraj „sociálne" cítiacich sociálnych demokratov, čiže navrhuje, aby sme pacientom zrušili konečne výhodu, ktorú od 1. januára podľa zákon spred dvoch rokov mali mať, kde by mali garantovaný presný termín svojej operácie. A tak poďme k tomu vlastne in medias res, ako to teda vlastne v tej politike funguje, takže ja budem vlastne citovať, ako to funguje. Keďže som povedal, že víťazom bude Jaroslav Haščák, majiteľ finančnej skupiny PENTA, človek, o ktorom sú dôkazy, ako korumpoval politikov, v 39 hodinách nahrávky, kde je krásna stať o tom, jako budú rozkrádať zdravotníctvo, kde sa Haščák pýta Fica, teda s kým by si mohol dohodnúť nejaké pravidlá hry, tak mu Haščák hovorí, obráťte sa s dôverou na Pali Pašku, on je veľmi pragmatický človek. Vieme, čo v takomto jazyku medzi takýmito mafiánmi znamená, keď niekto o niekom povie, že je pragmatický, keď sa vlastne bavia o tom, že ako tunelovať, ako rozkrádať zdroje v slovenskom zdravotníctve. Pragmatický znamená, že je jednoducho ochotný spáchať akékoľvek svinstvo proti chorým ľuďom. Zároveň teda hovorí mu takú poznámku pod čiarou v tom rozhovore Fico Haščákovi, že teda ale keď sa na čomkoľvek dohodnete, chcem byť o tom informovaný. No a to bolo pred sedemnástimi rokmi a odvtedy ten biznis beží. Pred niečo viac ako desiatimi rokmi poslanci vtedy politickej strany SMER, dnes sa tvária, že sú dve strany, ale je to tá istá banda skorumpovaná, vtedy odhlasovali alebo odsúhlasili Haščákovi, že mohol zobrať si z kasičky určenej na liečbu chorých ľudí 440 mil., krásne ich vytunelovať na svoj súkromný účet na Cyprus a pritom ešte navyše nezaplatiť ani jedno jediné euro akejkoľvek dane. Čiže toto takýmto spôsobom to dobre myslia politická strana SMER, samozrejme, keďže bola v koexistencii so súčasným svojím koaličným partnerom SNS, síce pod iným vedením, nebol to Andrej Danko, bol to Ján Slota, tak jednoducho to korupčné správanie tam bolo úplne prirodzené, niečo, čo ich spájalo dokopy podobne. No a teraz prichádza nová doba. Prišla nová ministerka, prišli nové voľby a pred tými voľbami sa patrí pozrieť, ako sa teda správal Jaroslav Haščák za odmenu, za toto krásne gesto, kedy mu dovolili ukradnúť 440 mil. z kasičky určenej na liečbu chorých ľudí, ako sa teda on správal na oplátku voči politikom SMER-u alebo teda politikom SMER-u, ktorý sa iba tak akože rafinovane tváril, že je niečo iné, a teda hovoria si alebo hovorili si HLAS. Takže ja som si dnes dal do gúglu iba jedno médium Haščákove z 35 médií, myslím, že ich má dokopy, a to médium je že Plus 1 deň. A dal som si, že Plus 1 deň, Dolinková a prásk. To boli normálne že desiatky článkov, desiatky článkov, desiatky piár článkov, lebo tam nebol ani jeden trošku negatívny, ani náznakom negatívny. To bolo normálne, že panenka Mária, reinkarnácia po dvoch mesiacoch prišla na Slovensko, treba ju zvoliť, treba voliť Peťa Pellegriniho, lebo úžasná to žena, ona zabezpečí tým chorým ľuďom včasné operácie, aby nám tu zbytočne ľudia neumierali, už nebudú odvrátiteľné úmrtia, treba zvoliť pani Dolinkovú. A ešte raz hovorím, toto je médium jedno z 35 Haščákových a toto je iba časť, toto je nejakého jeden a pol roka. Takže si vám dovolím prečítať len nadpisy, akože ak by ste čítali ten obsah, tak sa tým ľuďom z vás, ktorí máte žalúdok v poriadku, ten žalúdok štyrikrát otočí a nielen raz. Takže nadpisy, ale ešte predtým teda poviem, týmito nadpismi Haščák vracia späť službičku, amorálnu službu, ktorú urobil Pellegrini, Fico voči Haščákovi, že mu dovolili ukradnúť 440 mil. z kasičky určenej na liečbu chorých ľudí. Takže tá službička sa vracia. Samozrejme, že toto isté je voči Pellegrinimu, Ficovi, celej tej skorumpovanej bande, ale voči vtedajšej len obyčajnej radovej poslan... ani nie poslankyne, len radovej političke Dolinkovej, to asi znelo takto, čiže článok z 29. apríla tohto roku: Dolinková ukázala svoj šatník. Jej inšpiráciou je vojvodkyňa Meghan, tá podobnosť vás zarazí! Zuzana Dolinková patrí jednoznačne medzi najštýlovejšie slovenské političky. Aktuálne nám dovolila nahliadnuť do svojho šatníka a ukázala jej najobľúbenejšie kúsky. Klasický piár článok hodný pätnásť-, dvadsaťtisíc eur, ak by si to chcela zaplatiť radová, poctivá, bežná politička, ktorá nemá žiadne nejaké väzby s mafiou alebo s ľuďmi, ktorí predtým rozkrádali zdravotníctvo, a nemá možnosť alebo nemá takého predsedu politickej strany, ktorý vie zavolať Haščákovi a povedať, počúvaj, urob tej našej babe nejakú kampaň. Vieš, ja ti za to nezaplatím, potom keď budem znova pri moci, povolím ti, dovolím ti znova okrádať chorých ľudí. Čiže jeden piár článok. Ďalší piár článok z 1. 10. ´22. Najsexi zábery Pellegriniho političiek, Dolinková v minišatách. Prítomní páni mohli na ich štíhlych a sexi postavách oči nechať. Zase krásne fotečky, vysmiate, čistý piár článok, ďalších 20-tisíc v kešeni zadarmo, lebo jednoducho toto je normálny, pozitívne piár sa tomu hovorí, alebo piár, čiže public relations články, bežný modul reklamný, ktorý si v médiách viete kúpiť, ale v tomto prípade na tisíc percent strana HLAS, ani pani ministerka zdravotníctva nemá žiadnu faktúru od Haščáka alebo od jeho vydavateľstva News and Media Holding. Ďalší článok 17. apríla ´22. Všimli ste si atraktívnu tmavovlásku po boku Pellegriniho? Nenápadná, ale neprehliadnuteľná. Zase vysmiata fotografia, samozrejme titulná. Spolustraníčka fešného politika Zuzana Dolinková by sa pokojne uživila modelingom. Neprehliadnuteľnú krásku, ktorá na tlačovkách HLAS-u stojí vždy vpredu, si páni okamžite všimli. Vo vnútri obsah, hovorím, štyrikrát-päťkrát záleží od kvality žalúdku, sa vám obráti žalúdok. Obyčajné znova piár. Fajn, ale ja chcem vidieť faktúru, pani Dolinková, chcem vidieť faktúru, pán Peter Pellegrini, 20-tisíc eur takéto niečo je hodné, ak to bolo zadarmo, je to korupcia. Veľmi krátke slovo korupcia, zapamätateľné. Za to sa chodí basy, keď sa takéto niečo berie len tak. Ďalší článok 26. marca ´23. Nežná Dolinková na strelnici ukázala svoju akčnú stránku. Na prvý pohľad nežná a krehká kráska. Ďalší článok 26. januára ´23. Krásna Dolinková oslavovala narodeniny. Zase čisté piár. A ešte raz vám hovorím, a ďalšie, dobre, Slovenská sexi politička sa stáva módnou ikonou. Je neprehliadnuteľná a sexepílu má na rozdávanie. Prispievajú k tomu aj jej úžasné outfity, ktorými vyzdvihne to, čo je potrebné. Toto je len malá vzorka z jedného jediného média Haščáka. Takýchto piár článkov pani Dolinková, podľa mňa asi to nevybavila sama, vybavil jej to, samozrejme, Peťko Pellegrini, ktorý predtým desať rokov dozadu Haščákovi umožnil, aby ukradol chorým ľuďom 440 mil. eur na liečbu, urečených na liečbu chorých ľudí, tak takýchto článkov má v médiách Haščáka stovky. Stovky za posledné dva roky. Stovky v hodnote miliónov eur. Korupcia jak vyšitá a táto pani dnes tu ako ministerka zdravotníctva prichádza s návrhom zákona, že treba okradnúť onkologických pacientov o ich nádej, že na liečbu onkologických pacientov včas nie sú peniaze a treba hájiť záujem Haščáka, lebo on chúďatko, on žije asi z ruky do huby, lebo ak by on tie peniaze, ktoré má vo svojej zdravotnej poisťovni Dôvera, ak by on ich dal na včasnú intervenciu, na včasnú liečbu onkologických pacientov, zrejme by si musel kupovať len suché rožky na raňajky. Toto je korupcia par excellence, takto to funguje v slovenskej politike. Milí voliči HLAS-u, milí voliči SMER-u, joj, prepáčte, videli ste na dve sekundy tie články, sa vás to dotklo, jaj, vizuálne pomôcky, áno, rokovací poriadok, ja sa vám hlboko ospravedlňujem, milá pani, ešte som vás doteraz nevidel, prepáčte, nechal som sa uniesť, ja som ukázal vizuálne pomôcky ako dôkaz vašej korupcie. Odpustite mi to, prosím vás, zmilujte sa nado mnou, alebo viete čo, dajte podnet na nejaký výbor, dajte mi za to pokutu... (Prerušenie vystúpenia predsedajúcim.) Pellegrini, Peter, predseda NR SR Poprosím vás, pán poslanec, aby ste nediskutovali s poslancami a opačne to isté a chcem vás len poprosiť, aby ste v zmysle § 32 hovorili k veci a k prerokúvanej veci ako takej. Matovič, Igor, poslanec NR SR Hovorím tak presne k veci ako ešte nikto dnes tu nehovoril k veci, hovorím o korupcii, ktorej vy ste spáchali, kde ste zobrali najprv, pán Pellegrini, kde ste najprv nafutrovali, nafutrovali Haščákovi účet na Cypre, 440 mil. eur, keď Penta postavila v Michalovciach nemocnicu za 38 mil., aby sa nám to ľahšie počítalo, povedzme, že 44, tak 44 a 440 je čo, desať nemocníc za to mohlo byť postavených. Desať nemocníc ako v Michalovciach. A Pellegrini s Ficom povedali Haščákovi, v pohode to ukradni, ukradni to chorým ľuďom. A tým, že to bolo pred desiatimi rokmi a tá nemocnica bola stavaná pred tromi-štyrmi asi rokmi, tak vtedy mohlo byť nie desať, ale možno pätnásť, možno dvadsať nemocníc postavených také ako v Michalovciach. Čiže hovorím, pán predsedajúci, presne k veci a presne je to rana medzi oči. Takto vy v tej politike na Slovensku fungujete celých vašich 19 rokov, čo ste tu robili mopslíka Ficovi. Haščákovi natlačiť gágor, napumpovať mu účet na Cypre, s peniazmi ukradnutým chorým ľuďom a potom, keď získate moc, sem prísť a na hanbu sem predložíte prvý zákon, kde hovoríte, že treba zobrať peniaze onkologickým pacientom a treba im zobrať nádej, lebo keď Haščák nedá peniaze na liečbu onkologických pacientov včas, tak tým ľuďom beriete nádej. A ešte raz, ja som to povedal vám viackrát už počas týchto dní, nikomu z vás to neprajem, ale tí ľudia, ktorým iden... jak sa to povie, diagnostikujú zhubný nádor alebo rakovinu, a tí ľudia vedia, ktorí vedia, že potrebujú čím skôr operáciu, lebo to v nich rastie, tí ľudia umierajú zaživa, keď sa nevedia dočkať termínu operácie, ale ak by už mali podľa zákona, ktorý je platný a ktorý vy idete teraz rušiť alebo odsúvať o rok, ak by tí ľudia už vedeli, že vedia, že dobre, dva týždne, tri týždne jednoducho majú termín, dokedy najneskôr tú zdravotnú starostlivosť dostanú, tí ľudia by nám tu nezomierali zaživa. Čo ste vy za tvory, keď toto idete tým chorým ľuďom urobiť? A ešte si odhlasujete že proti noci. To sa fakt hanbíte cez deň rokovať o tom, že idete zobrať nádej chorým ľuďom, že dostanú včas liečbu, onkologickí pacienti? To naozaj takto vy pokúšate spravodlivosť, takto vy pokúšate Boha? Sa nebojíte toho trestu, ktorý za to na vás príde? Ubližovať takto chorým ľuďom za situácie v spojitosti, ako som to povedal, že najprv zločincovi, zločincovi Haščákovi nafutrujete jeho účet, potom od neho vedome beriete úplatky vo forme pozitívneho piár v jeho médiách, jednoducho necháte sa korumpovať, kupovať a že sa správate ako prostitútky a potom prídete s takýmto návrhom zákona, rehocete sa pritom alebo sklonené hlavičky, alebo sem neprídete a poslušne stláčate tlačítka, kde si normálne tým stlačením tlačítka, keď vás je tu 76 a budúci rok kvôli tomu, čo ste spravili, umrie 790 ľudí, každý z vás tým stlačením tlačítka zabijete desať ľudí. A koľkých tých ľudí pripravíte o normálny život, koľkým zoberiete nádej žiť, lebo najhorší pocit pri tých onkologických pacientoch, pane, prosím vás, nevolajte tu, keď predsedajúci tu nevie s vami spraviť poriadok, budem tu robiť ja... (Prerušenie vystúpenia predsedajúcim.) Pellegrini, Peter, predseda NR SR Netelefonujte v rokovacej sále, pán poslanec, dobre? Skončite telefonát. Matovič, Igor, poslanec NR SR Čiže koľkým vy zoberete nádej, však tých ľudí budete zabíjať zaživa. Teraz keď som zbadal Braňa Škripeka, jeho, myslím, že manželka sa venuje paliatívnej starostlivosti. To sú práve tie prípady ľudí, ktorým už potom nie je pomoci, ale tým ľuďom, keď im pomôžete včas, tak im pomoci je, mnohým je pomoc, ale keď potom to radšej vy nafutrujete Haščákovi na účet, lebo on si vás predtým kupoval tými článkami, ktoré vám, teda panie si to tu neprajú, aby som vám to tu ukazoval tú pravdu do očí, dobre, budem ju ukazovať niekde inde, aby bola viacej vidieť, takže keď predtým sa necháte kupovať tým Haščákom, však mu ukážte teraz dlhý nos, už ste mu dosť pomáhali rozkradnúť zdravotníctvo, ukradnúť 440 mil., s Dôverou 900 mil. vytuneloval od roku 2010 zo zdravotníctva. To, že tu máme dvoch lobistov Penty aj v opozícii, mňa to mrzí, že sme mali ich aj vo vláde a robili všetko preto, aby pomáhali takémuto zločincovi, aby naďalej mohol tunelovať peniaze určené pre liečbu chorých ľudí. Ale vy máte teraz moc, vy teraz máte každý jeden v tom svojom tlačítku moc rozhodnúť o tom, či tých chorých ľudí pošlete na smrť. A verte tomu, že omnoho horšia smrť pre nich je tá neistota, že kedy budú mať tú operáciu, ako keby normálne rovno zomreli. To je zabíjanie zaživa. Tých ľudí ako kebyže zavesíte dole hlavou, narežete ich a sypete im soli, keď im nedáte konkrétny termín operácie. My sme vládli tri a pol roka počas strašne ťažkej doby. Prišiel covid, najväčšia zdravotnícka kríza od španielskej chrípky, od prvej svetovej vojny. Celý ten systém, jak ste ho rozkradli, to sa tráslo v kolenách jak malé kozľa. Normálne hrozilo, že sa celý systém rozsype. Ustáli sme to. Áno, mali sme kopu obetí, ale stále sme ich mali menej napriek tomu, že sme nikdy predtým nevládli a napriek tomu, že ste tak humpľovali a rozkrádali to zdravotníctvo, sme mali v prepočte na počet obyvateľov menej obetí ako Maďarsko a Česko a áno, viac ako Poľsko. Z týchto štyroch krajín Vyšehradskej štvorky sme dopadli druhí najlepší alebo tretí najhorší, ako to poviete, to je jedno, z ktorej strany sa na to pozrete. Podľa mňa v celku dobrý výsledok a vtedy aj manažment nemocníc a tej covidovej starostlivosti mal na starosti pán Stachura a si myslím, patrí sa mu za to zaďakovať, že zvládol tú robotu vtedy veľmi dobre. Veľmi, omnoho lepšie ako potom obľúbený to minister Lengvarský, ktorý išiel po ruke penťákom a Cigánikovej. Samozrejme. Áno, bol to náš nominant, ja som ale verejne opakovane, bohužiaľ, Eda Hegera vyzýval, že ten človek musí ísť dole, lebo som videl, že zobe z ruky Haščákovi, že zobe z ruky Cigánikovej a to už, samozrejme, bolo vidieť, že keď ľudia hovorili, že Lengvarský chodí na fajčovku s Cigánikovou pred ministerstvo zdravotníctva, tak som vedel, že, dofrasa, znova, znova Haščák je nabarikádovaný tam niekde, nasáčkovaný na ministerstve a znova bude robiť biznisy a znova tunel na úkor chorých ľudí. Ale vy máte dnes moc. Toto bolo, a ešte raz hovorím, ťažké obdobie covidu, ale vy dnes skúste splniť dlh voči chorým ľuďom po dvanástich rokoch, čo ste vládli, čo ste dovolili tomu Haščákovi, tej skorumpovanej mafiánskej zrúde vytunelovať jedným ťahom, jednou účtovnou operáciou 440 mil. eur zo zdravotného poistenia. Skúste mu ukázať dlhý nos. Máte na to. Pýtajte si od ministerky nech z tých 700 operácií, keď už nechcete, keď už chcete urobiť nejaký kompromis, z tých 700 operácií nech nechá aspoň desať, pätnásť, dvadsať najkritickejších onkologických operácií, na ktoré sa to vzťahovať nebude a verte tomu, že tam sa ten poradovník dá urobiť, dá sa to spustiť a tí ľudia, ktorí majú tú najhnusnejšiu chorobu, a nikto z nás si nevyberá, kto ju dostane, aspoň títo ľudia budú mať istotu, kedy budú najneskorej operovaní. Pritlačte na toho Haščáka. Nepočúvajte skorumpovaného Pellegriniho, o ktorom dvaja ľudia svedčia, že bral úplatky za to, len za jeden, chcel som povedať posratý, nepoviem, softvér krpatý, ktorý študenti urobia za pár dní. Ja som ho urobil za 28-tisíc so zamestnancami internými finančnej správy, on za to dal 15,4 mil., 550-krát viac. Takto fungoval biznis. Takéhoto máte predsedu strany, takéhoto máme, bohužiaľ, teraz predsedu Národnej rady. Skorumpovaný vagabund, ktorému bolo jedno, že okradne tých chorých ľudí a dovolil tomu Haščákovi, aby si vykradol tie peniaze, dal si ich na svoj účet a vy teraz idete dokonať to svinstvo voči nemu. Áno, toto je téma tabu. Verte tomu, že dnes to nebudú hrať žiadne televízie, lebo jednoducho všetci zobú z ruky Haščákovi, lebo Haščák ich kŕmi, dáva im reklamu a keď povedia že čo i len krivé slovo na neho, tak božechráň, aby teda potom nejaká reklama išla do týchto médií, ale my teraz tu v takomto svete žijeme. Ľudia, my sme v mediokracii, my sme v haščákokracii. 90 % toho čo sa šuchne, 90 som prehnal, dve tretiny toho, čo je v médiách, dnes rozhoduje jeden jediný človek. Človek, ktorý je zodpovedný za tisícky úmrtí, zbytočných úmrtí, ktorý vykradol zo zdravotníctva s požehnaním potentátov SMER-u 440 mil. eur. Jaroslav Haščák, ktorý si kupoval systematicky, zas to nemôžem ukázať, rád by som ukázal tu prítomnú pani ministerku zdravotníctva, keď ešte ministerkou zdravotníctva nebola, ktorý si ju kúpil stovkami tisíc, možno miliónmi eur bezplatných piár článkov a dnes ona mu to ide opätovať, predpokladám, že opäť to nebude mať z vlastnej hlavy, ale bude to na príkaz jej predsedu politickej strany, že ide Haščákovi vrátiť požičané. Ale kto na to doplatí? Chorí ľudia na to doplatia a vy by ste mohli objaviť v sebe to svedomie. Dnes som to už povedal, ja pevne verím, že každého z vás, ani jedného z vás mama nevychovávala k zlu, ani jedného z vás nevychovávala k tomu, že máte, keď budete mať niekedy možno moc alebo možnosť, že máte ubližovať nevinným ľuďom, ale vy keď tento návrh zákona odhlasujete, vy budete nevinným ľuďom ubližovať. Tým, čo si to vôbec nezaslúžia. Úplne nevinným obetiam. Niekedy pomáhajú hyperboly, tak si ju dovolím použiť. Áno, aj v štyridsiatych rokoch, keď do Ostrého Grúňa a do Kľaku, hovorím to preto, lebo Peter Pellegrini sa hrdí, aký je on antifašistický bojovník, aj tam vtedy prišli fašisti a potrestali nevinné ženy a nevinné deti. Vystrieľali ich a skončili v masových hroboch za to, že ich muži si dovolili pomáhať fašistom a toto je to isté. Vy tu idete trestať nevinných ľudí, chorých ľudí za to, že tu Pellegrini s Ficom napumpovali účet Haščákovi a ten si potom kupoval politikov SMER-u a HLAS-u bezplatnými piár článkami. Za to vy idete trestať chorých ľudí? Čím vám tí ľudia ublížili? A ešte raz hovorím. Nikomu z vás neprajem nič zlé. Dupľom žiadne onkologické choroby ani vo vašom príbuzenstve, ale určite tých príbuzných s onkologickými chorobami ste mali a viete, aké to je pre nich utrpenie, keď tí ľudia musia čakať na operáciu a nevedia, kedy tá operácia bude. Hovoril som tu včera, možno predvčerom jeden príbeh o susede, s ktorou som chodil venčiť psa, ja ho poviem znova. Vtedy to bola moja inšpirácia na to, že sme s týmto návrhom prišli do ankety Rozhodni to!, aby ľudia mali jednoznačne definovaný termín, dokedy musia byť operovaní. Aby sme klepli práve po prstoch Haščákovi a spol. a takýmto ľuďom, ktorí tie peniaze majú, lebo sa správajú jak finančný úrad, vyberajú od ľudí zdravotnú daň, nazvanú zdravotné odvody, ale adekvátnu starostlivosť tým ľuďom nedajú. S tou pani som chodil toho psa venčiť, nakoniec mala nádor na pľúcach a tým, že čakala, čakala, čakala a stále nedostávala termín na operáciu, nakoniec to bolo inoperabilné, či jak sa to nazýva, neoperovateľné, rozliezlo sa jej to po celom tele a do pol roka zomrela. Preto som vtedy prišiel aj s týmto návrhom zákona, že to nemôže byť o tom, že ľudia majú ťažkú chorobu, majú rakovinu, vedia, že ľudia na to zomierajú, vedia, že to potrebuje čím skôr operáciu a tí ľudia nemajú žiadnu garanciu od zdravotnej poisťovne, ktorá celý život od nich vyberá peniaze, keď sú zdraví a zrazu keď sú chorí, ich hodí cez palubu a nevie si urobiť jednoduchý možno zošit, linajkový zošit za euro alebo ja neviem, čo to stojí, možno 80 centov a máme v nemocnici, dobre, tu máme čakacie doby, bum, bum, bum a ideme a trošku spravíme systém. Ale pri tej miliarde eur, čo predseda parlamentu Peter Pellegrini ako digitálny to líder investoval do informatizácie, tak predsa to nemôže byť problém teraz, aby sme to tu urobili. Ministerstvo zdravotníctva takto luskne a využije nejaký softvér, ktorý za tú miliardu eur, čo je tisíc miliónov eur, investoval do informatizácie, že to z ministerstva zdravotníctva takýto prehľad nejaký automatický spraví len tak na počkanie. Ja pevne verím, že tie peniaze sa nerozkradli tak ako na ministerstve financií, teda kde bol štátnym tajomníkom a kde som teraz spomínal ten softvér za 15,4 mil., ako teda on hospodáril s našimi verejnými financiami. Takže máte na to, aby ste to spravili a ešte raz hovorím, keď hovoríte, že 700 si netrúfate, ja mám pochopenie, aj každý, aj tí chorí ľudia by mali pochopenie, dobre, tak 700 si netrúfate, tak dajte aspoň tie kritické operácie pri tých onkologických pacientoch. Nech tí ľudia nezomierajú zaživa... (Rečníkovi sa vypol mikrofón. Prerušenie vystúpenia predsedajúcim.) Pellegrini Peter, predseda NR SR Kolegovia technici to nejakým spôsobom opravia. Máte tam ešte šesť minút, pán poslanec. Matovič, Igor, poslanec NR SR Dík moc. Keď som povedal, že nech tí ľudia nezomierajú zaživa, v tom momente som sa pozrel tuto na pána Szalaya, jak som dopovedal tú vetu, on sa začal tak fyzicky triasť, že ho začalo natriasať. Akože kamery ho nevidia, ale presne toto tí sluhovia Penty takto to cítia, resp. absolútne necítia, lebo oni tu nemajú nič, oni, im tuto zhaslo. Oni nemajú srdce, oni nemajú cit, oni poznajú len jeden vačok a jedno svedomie, je to zvyčajne ten ľavý zadok na zadku. Toto je vaše svedomie, pán Szalay, dohadzovať biznis Pente, Haščákovi amorálne, proti chorým ľuďom, a preto ste hlasovali za tento návrh, že? Vyhovuje vám, že takto budeme tu rezať zaživa chorých ľudí a ubližovať im. A ešte sa tu rehocete nehanebne ako absolútne bezcitný tvor. Ste sa zaradili do tejto istej rady k svojej kolegyni, pri ktorej sedíte. Sadnite si trošku bližšie, lebo máte úplne rovnaké DNA. Krásne dôkazy máte, to som presne očakával, krásny dôkaz som zverejnil pred voľbami, kde jej predseda aj predseda vašej strany si nehanebne, nehanebne počas covidu, kedy krváca Všeobecná zdravotná poisťovňa, on si píše, rovno si pýta inštrukcie od Haščáka. Od človeka, o ktorom celé Slovensko vtedy vedelo, že to je človek, ktorý nič iné v živote nerobí len korumpoval politikov, rozkrádal naše verejné majetky a vytuneloval 440 mil. jednou účtovnou operáciou zo zdravotníctva. A on si normálne s ním píše vtedy a zverejnil som to a povedali, že nie, to nie je pravda. Teraz po voľbách, keď si všimnete už niektoré vyjadrenia, tam to slovo je tam ináč napísané. Sulík má tie esemesky v telefóne a viete, v akom svete my tu žijeme? Prečo teda môžem hovoriť, že teda Haščák tu rozhoduje o tom, čo v médiách bude a čo v médiách nebude? Že ani jeden jediný novinár sa tu nenašil, ktorý by nezobal z ruky Haščákovi a povedal by Sulíkovi, ukáže mi, prosím vás, ten váš whatsapp, lebo tam tie esemesky má. Keď teraz dnes tu Sulík po voľbách hovorí, že čo v tých esemeskách je a čo v tých esemeskách nie je, znamená, že on tie esemesky stále v telefóne má, ale nikto tu nehľadal pravdu. Nie, krvavé oči, lebo to povedal Matovič. Lebo Matovič hovorí vulgárne ľuďom, ale hovorí pravdu. Aj teraz vám to nie je príjemné, že vám tu hovorím a snažím sa klopkať na svedomie alebo hľadať to svedomie vo vás. Ja viem, že vám to nie je príjemné, ale je to úlohou opozičných politikov, aby sme nastavovali zrkadlo a kedy inokedy, ako keď idete spáchať takto odporný biznis s mafiou, lebo Haščák je mafia. Haščák je mafia, ktorá systematicky okrádala a okráda chorých ľudí, a vy s týmto človekom, ktorý síce svoje piár články kupoval vašich politikov, vaše vedenie politických strán, zadarmo vám dával svoje služby, čomu sa hovorí korupcia, vy mu dnes idete splatiť dlh. A na ten dlh doplatí nikto iný, len chorí ľudia a onkologickí pacienti. Je to moja úloha, mňa to mrzí, že vás to mrzí, že vám to tu rozprávam a možno ste si vytiahli niekde z klobúka povinnosť tu sedieť a počúvať to. Je vám to nepríjemné počúvať to trikrát, myslím, že Lojzo Hlina povedal, že teda to tu stále je to isté. Ja by som bol veľmi rád, aby tu bojoval za chorých ľudí aj Lojzo Hlina, ale mám pocit skorej, že on hlasoval za toto, za toto svinstvo spolu, spolu s mafiou, ktorá nám tu dnes vládne, lebo sa mi zdá, že tam bolo nejakých 84 hlasov, pozrite mi, prosím vás, či sa nemýlim, že či tam aj naozaj Lojzo zahlasoval za svinstvo, že chorým ľuďom ideme zobrať termín, ktorý im garantuje, kedy budú operovaní. Ak by to urobil, tak hoci ho mám stále svojím spôsobom rád, tak by som si o ňom myslel v podstate to isté, čo si myslím o týchto vagabundoch, ktorí chcú zobrať len preto, lebo potrebujú splatiť dlh, ľuďom nádej na to, že budú včas operovaní. Takže, pani ministerka, ja sa vám ospravedlňujem za moje nepríjemné slová, ale moje nepríjemné slová by neboli, ak by neboli vaše nepríjemné úmysly a skutky. To, čo ste urobili, a to, čo som tu dnes predniesol, dôkazy, že ste brali úplatky od Haščáka vo forme bezplatných politických článkov, za ktoré sa zvyčajne platí a presne tomu, takto, takto je definovaná korupcia, tak je jednoznačný dôkaz, že ste minimálne v konflikte záujmov, keď nie páchateľka alebo spolupáchateľka, lebo ste bola vedomá prijímateľka, tak ako Janka Penta Cigániková, tých piár článkov, ktoré si Richard Sulík vypýtal od Haščáka, kedy si povedal, že teda poprosil by nejaké milé piár pre Janku. Takže ona to robila vedome, vy ste to robili vedome, lebo púšťať len tak niekoho z takéhoto média, ktoré viete, že patrí Haščákovi, ktorý ovláda slovenské zdravotníctvo, do svojho šatníka, dávať mu svoje súkromné fotografie, aby to zverejňoval, aby mi robil to piár, bolo s vaším vedomím, a to je na tom to nebezpečné. A preto ste, hovorím, keď teda hocičo by sme si odmysleli a korupciu by sme dali bokom, tak ste minimálne v konflikte záujmov. Tomu človeku, ktorému, od ktorého ste prijímali tieto služby, dnes idete urobiť mimoriadnu službu, lebo keď zoberiete to právo onkologickým pacientom byť včas operovaní, a teda to nehovorím o všetkých tých ostatných, lebo to je 700 rozličných druhov operácií, keď im toto právo zoberiete, jediný na to doplatí ten chorý človek a jediný na tom získa ten Jaroslav Haščák, lebo on ušetrí desiatky miliónov eur svojej kešeni, keďže mu tí pacienti, ktorých by mal liečiť a zaplatiť tú liečbu, medzičasom umrú, lebo jednoducho on naďalej bude hrať túto špinavú hru. Takže ja vás chcem poprosiť a hovorím to opakovane pri tejto veci a tak symbolicky, na kolenách vás prosím, nerobte službu Haščákovi, nerobte službu Pente, neokrádajte chorých ľudí o nádej, že budú mať možnosť včas byť operovaní a budú môcť prežiť. Je to najcennejšie, čo tí ľudia majú, zdravie a život. (Potlesk.)